ชิรากาวะ (จังหวัดฟูกูชิมะ)

ชิรากาวะ (Shirakawa-shi) เป็นนครที่ตั้งอยู่ทางตอนใต้ของจังหวัดฟูกูชิมะ ประเทศญี่ปุ่น ณ วันที่ 1 เมษายน ค.ศ. 2024 ชิรากาวะมีจำนวนประชากรประมาณ 56,711 คน มีความหนาแน่นของประชากร 186 คนต่อตารางกิโลเมตร มีขนาดพื้นที่ทั้งสิ้น km2

**ภูมิศาสตร์**
ชิรากาวะตั้งอยู่ทางตอนใต้ของภูมิภาคนากาโดริ ซึ่งเป็นภูมิภาคที่ตั้งอยู่ตอนกลาง (กลางระหว่างตะวันตกกับตะวันออก) ของจังหวัดฟูกูชิมะ ติดกับที่ราบสูงนาซุ และครอบคลุมไปถึงพื้นที่ต่ำแอ่งชิรากาวะ- แม่น้ำ: แม่น้ำอาบูกูมะ

**เทศบาลข้างเคียง**
 จังหวัดฟูกูชิมะ
** หมู่บ้านนิชิโง
** หมู่บ้านอิซูมิซากิ
** หมู่บ้านนากาจิมะ
** เมืองยาบูกิ
** เมืองทานางูระ
** เมืองอิชิกาวะ 
** เมืองอาซากาวะ
** หมู่บ้านเท็งเอ- จังหวัดโทจิงิ
** เมืองนาซุ

**ภูมิอากาศ**
ชิรากาวะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Cfa) โดยมีลักษณะเป็นฤดูร้อนที่ไม่ร้อนจัดและฤดูหนาวที่หนาวเย็น อุณหภูมิเฉลี่ยทั้งปีในชิรากาวะอยู่ที่ 11.4 °C ปริมาณน้ำฝนโดยเฉลี่ยต่อปีอยู่ที่ 1,377 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคม อยู่ที่ประมาณ 25.0 °C และต่ำสุดในเดือนมกราคม อยู่ที่ประมาณ 0.3 °C

**สถิติประชากร**
จากข้อมูลสำมะโนประชากรของญี่ปุ่น จำนวนประชากรของชิรากาวะถึงจุดสูงสุดประมาณ ค.ศ. 2000 และลดลงนับตั้งแต่นั้นเป็นต้นมา

**ประวัติศาสตร์**
พื้นที่ที่เป็นชิรากาวะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ และเป็นที่ตั้งของด่านประตูกั้นที่ชื่อ ชิรากาวะโนะเซกิ (白河の関) บนเส้นทางสายโอชูไคโด (奥州街道) ที่เชื่อมระหว่างเมืองหลวงที่เกียวโตกับแคว้นทางตอนเหนือ ในยุคเฮอังเคยมีพระภิกษุและกวีวากะที่ชื่อ โนอิง (Nōin) แต่งบทกวีเกี่ยวกับพื้นที่แห่งนี้ไว้ว่า
ปราสาทโคมิเนะในชิรากาวะ
ในยุคเอโดะ บริเวณนี้เจริญรุ่งเรืองในฐานะเมืองปราสาทแห่งแคว้นศักดินาชิรากาวะ และเป็นสถานที่ที่มีการสู้รบครั้งใหญ่ในสงครามโบชิงในช่วงการฟื้นฟูเมจิ ในยุคเมจิ พื้นที่แห่งนี้ได้รับการกำหนดให้เป็นส่วนหนึ่งของภูมิภาคนากาโดริของแคว้นอิวากิ
เมื่อมีการประกาศใช้ระบบเทศบาล เมืองชิรากาวะ (白河町) ก็ได้รับการจัดตั้งขึ้นเมื่อวันที่ 1 เมษายน ค.ศ. 1889 ในวันที่ 1 เมษายน ค.ศ. 1949 เมืองชิรากาวะได้รับการยกฐานะเป็นนครหลังจากผนวกรวมหมู่บ้านโอนูมะ (大沼村) ที่อยู่ใกล้เคียง การควบรวมเทศบาลในเวลาต่อมาเกิดขึ้นใน ค.ศ. 1954 และ 1955 โดยการรวมหมู่บ้านชิราซากะ (白坂村), โอดางาวะ (小田川村), โกกะ (五箇村) และส่วนหนึ่งของหมู่บ้านโอโมเตโง (表郷村) เข้าไปเป็นส่วนหนึ่งของอาณาเขตนครชิรากาวะ ต่อมาเมื่อวันที่ 7 พฤศจิกายน ค.ศ. 2005 หมู่บ้านไทชิง (大信村), ฮิงาชิ (東村) และส่วนที่เหลือของหมู่บ้านโอโมเตโง (ทั้งหมดขึ้นกับอำเภอนิชิชิรากาวะ) ถูกรวมเข้ากับนครชิรากาวะ ทำให้ประชากรเพิ่มขึ้นจาก 48,297 คน กลายเป็นประมาณ 66,000 คน และขนาดพื้นที่เพิ่มขึ้นจาก km2 กลายเป็น km2

**การเมืองการปกครอง**
ชิรากาวะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานคร ซึ่งเป็นสภานิติบัญญัติระบบสภาเดียว มีสมาชิกจำนวน 26 คน พื้นที่นครชิรากาวะรวมกับอำเภอนิชิชิรากาวะเป็นเขตเลือกตั้งที่ให้สมาชิกสภาจังหวัดฟูกูชิมะจำนวน 3 คน ในแง่ของการเมืองระดับชาติ ชิรากาวะเป็นส่วนหนึ่งของเขตเลือกตั้งจังหวัดฟูกูชิมะที่ 3 ในการเลือกตั้งสภาผู้แทนราษฎรในรัฐสภาญี่ปุ่น

**เศรษฐกิจ**
ชิรากาวะมีเศรษฐกิจแบบผสมผสานและเป็นศูนย์กลางการค้าที่สำคัญของภูมิภาคโดยรอบ อุตสาหกรรมหลัก ได้แก่ เครื่องใช้ไฟฟ้า วัสดุก่อสร้าง และเสื้อผ้า กลุ่มบริษัทดีแอนด์เอ็มมีโรงงานที่ผลิตส่วนประกอบเครื่องเสียงยี่ห้อ Marantz และ Denon ตั้งอยู่ในชิรากาวะ

**การศึกษา**
ชิรากาวะมีโรงเรียนที่สังกัดเทศบาลนคร ประกอบด้วย โรงเรียนประถม 15 แห่ง และโรงเรียนมัธยมต้น 8 แห่ง และโรงเรียนที่สังกัดคณะกรรมการการศึกษาจังหวัดฟูกูชิมะ ประกอบด้วย โรงเรียนมัธยมปลาย 4 แห่ง

**การขนส่ง**

**รถไฟ**
 22px บริษัทรถไฟญี่ปุ่นตะวันออก: สายหลักโทโฮกุ
** สถานี: ชิราซากะ – (ชินชิรากาวะ) – ชิรากาวะ – คูตาโนะ

**ทางหลวง**
 E4 - ทางแยกต่างระดับชิรากาวะชูโอ, จุดพักรถอาบูกูมะ- 4- 289- 294

**สิ่งที่น่าสนใจในท้องถิ่น**
สวนนังโกะในชิรากาวะ- แหล่งชิรากาวะโนะเซกิ (白河関跡) - โบราณสถานแห่งชาติ- ปราสาทโคมิเนะ (小峰城) - 1 ใน 100 ปราสาทของญี่ปุ่น- สวนนังโกะ (南湖公園) - โบราณสถานแห่งชาติและจุดชมทิวทัศน์แห่งชาติ- แหล่งชิรากาวะฟูนาดะ-โมโตนูมะ (白河舟田・本沼遺跡群) - สุสานฝังศพในยุคโคฟุง โบราณสถานแห่งชาติ- ปราสาทยูกิชิรากาวะ (結城白川城) - โบราณสถานแห่งชาติ- เทศกาลที่จัดขึ้นในชิรากาวะ ได้แก่ "ดารูมะอิจิ" (だるま市) ซึ่งเป็นเทศกาลเฉลิมฉลองตุ๊กตาดารูมะ ซึ่งถนนในเมืองจะเต็มไปด้วยแผงขายดารูมะ อาหารประจำเทศกาล และเครื่องรางอันหลากหลาย และ "โชชินมัตสึริ" (提灯祭り) หรือเทศกาลโคมไฟ ซึ่งจัดขึ้นทุกฤดูร้อนเป็นระยะเวลาสามวัน ทุก ๆ สามปี

**ความสัมพันธ์ระหว่างประเทศ**
 FRA กงเปียญ ประเทศฝรั่งเศส ตั้งแต่ 20 ตุลาคม ค.ศ. 1988- USA อะโนคา (Anoka) รัฐมินนิโซตา สหรัฐ ตั้งแต่ 13 ตุลาคม ค.ศ. 2002

**บุคคลที่มีชื่อเสียง**
 กิชู นากายามะ (中山 義秀) - นักเขียน- อัตสึชิ ฟูจิตะ (藤田 敦史) - นักวิ่งมาราธอนโอลิมปิก- ฮิเดโอะ มาดาราเมะ (班目 秀雄) - นักปั่นจักรยานโอลิมปิก- โทชิอากิ ฟูชิมิ (伏見 俊昭) - นักปั่นจักรยานโอลิมปิก- โคจิ อิงาราชิ (五十嵐 孝司) - ผู้ผลิตซีรีส์ Castlevania และผู้สร้าง Bloodstained: Ritual of the Night

**อ้างอิง**

**แหล่งข้อมูลอื่น**
 1=http://www.city.shirakawa.fukushima.jp/ ja

หมวดหมู่:นครในจังหวัดฟูกูชิมะ